laion/Wikipedia-Exotic huggingface dataset:
באה אליכם

"באה אליכם" הוא שיר של הזמרת הישראלית מירי מסיקה, שיצא לאור באוגוסט 2005. זהו שירה החמישי מתוך אלבום הבכורה שלה, מירי מסיקה (2005). השיר נכתב והולחן בידי דידי שחר והופק בידי אורי זך. השיר צעד שישה שבועות רצופים במצעד ההשמעות של רשת ג', ובמשך חמישה שבועות רצופים נמצא בראש המצעד. השיר הגיע למקום התשיעי במצעד השנתי של גלגלצ, ובמצעד השנתי של ynet הוא הגיע למקום השישי. בשנים האחרונות ביצעה השחקנית גלית גיאת את השיר במסגרת הופעותיה. סרטון השיר "באה אליכם" באתר יוטיוב באה אליכם, באוסף המוזיקה הישראלית המצעד השבועי של רשת ג' מתאריך 27 באוקטובר 2005 באתר פזמונט המצעד השנתי הישראלי תשס"ה ובמקום הראשון שירי מימון, באתר ynet, 3 באוקטובר 2005
ניסויי מנגלה בתאומים

ניסויי מנגלה בתאומים היו ניסויים פסאודו-מדעים אכזריים, דומים למחקרי תאומים, שערך יוזף מנגלה באושוויץ על דעת עצמו וללא הקשר למדע בתקופתו. כאשר משתמשים במונח "מחקרי תאומים", מתכוונים בדרך כלל למחקר פסיכולוגי או מחקרים בתורשה. חריג לכלל זה הם ניסויי התאומים שערך מנגלה. מנגלה לא הגיע לכל מסקנה ב"מחקריו" אלה, ולא פרסם אותם בירחון מדעי. בדומה לרוב ה"מחקר" שבוצע במסגרת ניסויים בבני אדם על ידי הנאצים הניסוים היו בחלקם הגדול ניסיון לאשש את תורת הגזע. לצורך מחקריו נעזר מנגלה בצוות של רופאים בעלי התמחויות שונות - בחלקם הגדול אסירים יהודים, ובבעלי מקצוע אחרים. הורים מסרו את ילדיהם למנגלה, כי קיוו שילדיהם יזכו ליחס מיוחד ויגדלו סיכוייהם להינצל ממוות, שנועד לכל יהודי באשר הוא בגרמניה הנאצית. גם תאומים בוגרים ידעו שהם לכאורה מעוררים עניין מבחינה מדעית, והתנדבו להשתתף בניסויים בתקווה ליחס משופר. התאומים שהו במכלאות והותר להם להשתמש בבגדיהם האזרחיים. במהלך מחקריו רצח מנגלה (לפי אחד מהאומדנים) כ-200 זוגות תאומים בגילאים שונים. וזאת בנוסף לנמוכי קומה שחקר בנפרד, וניסויים רפואיים אחרים שערך. חלק מההמתות נעשו בתאום ששימש קבוצת בקרה כאשר אחיו מת כתוצאה מהניסוי, וזאת באמצעות הזרקת פנול דרך הצלעות ישירות ללבו. את זריקת ההמתה היה בחלק מהמקרים מבצע מנגלה בעצמו. לאחר ההמתה היה מבצע מנגלה נתיחה בגופות שני התאומים ומשווה אנטומית ביניהם. בין היתר עסק בהרעלת תאומים בחומרים שונים ומדד את הזמן שנדרש לרעל להמיתם. בנוסף, ניסה לשנות צבע עיניים באמצעות הזרקת כימיקלים לעיני ילדים או טפטוף על פני גלגל העין. גם הזריק חומרים לאשכיהם של הילדים. מטרותיהם האמיתיות של מחקרי מנגלה ברובן אינן ידועות. לכאורה, מטרותיו הרשמיות של מנגלה במחקר התאומים שערך הייתה מציאת הסיבה הגנטית ללידת תאומים, מתוך הנחה שאם ימצא מהי הדרך בה נוצרים תאומים יוכלו ליזום לידות תאומים, וכך יוכלו להיוולד יותר גרמנים אריים. על משמעותן של פעולותיו כותב לורנס רייט: "קשה שלא להיתקף תדהמה לנוכח הנאיביות המדעית שלו, הסאדיזם שאפיין את ניסוייו וההפקרות והבזבוז שנהג במשאביו היקרים – התאומים עצמם. אין לנו אלא להסיק כי הטירוף של המעללים הנאציים בכללותם היה טוטלי עד כדי כך שהכריע את הדיסציפלינה המדעית וריסק את התבונה המדעית הרגילה. גם אם יתגלו רישומיו אי פעם אין כמעט סיכויים שיהיה בהם עניין רב לחוקרי תאומים, לבד מאשר כדוגמה מתריעה על מה שקנאות פוליטית יכולה לעשות לדחף המדעי." ניצולות השואה אווה מוזס קור ואחותה התאומה מרים מוזס צייגר, שהיו שתיהן קורבנות לניסויי מנגלה, ייסדו בשנת 1984 את "נצח תאומי אושוויץ" - ארגון שמטרתו לתמוך בניצולי אושוויץ עליהם נערכו ניסויים רפואיים בהיותם ילדים. הודות לארגון זה איתרה מוזס-קור 122 תאומי מנגלה נוספים. ניסויים בבני אדם על ידי הנאצים יונה לקס אווה מוזס קור פיטר גרינפלד לוסט לניאדו, ילדי הלהבות, סיפורם של תאומי מנגלה, 1991 לורנס רייט, תאומים – גנים, סביבה ומסתרי זהות, משרד הביטחון – ההוצאה לאור, תשנ"ט הלנה קוביצה, פשעיו של יוזף מנגלה, באתר יד ושם רועי מנדל, אסיר A7733 מאושוויץ כבר לא לבד, באתר ynet, 7 בנובמבר 2014 עדות צביקה ויזל, ניצול שואה מתאומי מנגלה, באתר YouTube CECIL ADAMS, Did Josef Mengele Produce Any Useful Medical Research?, 2015
קרני צ'וקוואמקה

קרני צ'יבוז צ'וקוואמקה (באנגלית: Carney Chibueze Chukwuemeka; נולד ב־20 באוקטובר 2003) הוא כדורגלן אנגלי, המשחק בעמדת הקשר בצ'לסי מהפרמייר ליג. צ'וקוואמקה הצטרף לאקדמיה של אסטון וילה מהאקדמיה של נורת'המפטון טאון במרץ 2016. הוא חתם על החוזה המקצועי הראשון שלו באסטון וילה ביולי 2020. צ'וקוואמקה ערך את הופעת הבכורה שלו בקבוצה הבוגרת ב-19 במאי 2021 בניצחון 1–2 על טוטנהאם הוטספר. במאי 2021 נבחר לשחקן העונה באקדמיה של אסטון וילה לעונת 2020/2021. צ'וקוואמקה זכאי לשחק בנבחרות של אנגליה, ניגריה ואוסטריה, כיוון שנולד באוסטריה להורים ניגרים. אחיו הגדול, קיילב צ'וקוואמקה, משחק גם הוא באסטון וילה. ב-2 באוגוסט 2022 צ׳לסי ואסטון וילה הודיעו על סיכום העברתו של צ׳וקוואמקה תמורת 20 מיליון יורו, ב-4 באוגוסט 2022 חתם רשמית בצ׳לסי לשש שנים. לאחר שערך שתי הופעות בנבחרת אנגליה עד גיל 17, ב-29 במרץ 2021 הוא ערך את הופעת הבכורה שלו בנבחרת עד גיל 18. ב-2 בספטמבר 2021 הוא ערך את הופעת הבכורה שלו בנבחרת עד גיל 19. קרני צ'וקוואמקה, ברשת החברתית אקס (טוויטר) קרני צ'וקוואמקה, ברשת החברתית אינסטגרם קרני צ'וקוואמקה, באתר Transfermarkt קרני צ'וקוואמקה, באתר Soccerway קרני צ'וקוואמקה, באתר BDFutbol קרני צ'וקוואמקה, באתר WorldFootball.net קרני צ'וקוואמקה, באתר FootballDatabase.eu קרני צ'וקוואמקה, באתר ESPN Ashley Preece, Aston Villa tie down 'best 16-year-old in England' Chukwuemeka, BirminghamLive, ‏27 ביולי 2020 (באנגלית) Carney Chukwuemeka: Aston Villa wonderkid that Europe's top clubs are queuing up to sign | Goal.com, www.goal.com Chukwuemeka signing confirmed, Chelsea F.C. 4 August 2022 ברייטון מכחישה סיכום על קוקורייה, רכש לצ'לסי, באתר ONE‏, 4 באוגוסט 2022
מיקלסן

האם התכוונתם ל... אליסבת גיפסטאד מיקלסן – גנרלית בצבא נורווגיה אלפונסו לופס מיקלסן – נשיא קולומביה אנדריאס מיקלסן – נהג מרוצי ראלי נורווגי ורן מיקלסן – כדורסלן אמריקאי מאדס מיקלסן – שחקן קולנוע דני קרולין מיקלסן – חוקרת ומגלה דנית-נורווגית
מינצ'ו נייצ'ב

מינצ'ו קולב נייצ'ב (בבולגרית: Минчо Колев Нейчев‏; 4 באפריל 1887, סטארה זאגורה, נסיכות בולגריה - 11 באוגוסט 1956, סופיה, הרפובליקה העממית של בולגריה) היה פוליטיקאי ומשפטן בולגרי, אשר בין השנים 1947–1950 כיהן כנשיא מועצת האספה הלאומית של הרפובליקה העממית של בולגריה, ובין 1950–1956 כיהן כשר החוץ. מינצ'ב נולד בסטארה זאגורה. הוא רכש השכלה אקדמית במשפטים בשווייץ ותואר דוקטור. עם תום לימודיו שב לעיר הולדתו ועסק בעריכת דין. ב-1920 הצטרף למפלגה הקומוניסטית. ב-1923, לאחר דיכוי ההתקוממות הקומוניסטית בבולגריה נעצר ונכלא למשך מספר חודשים. בין 1941–1943 נכלא במחנה מעצר ולאחר שחרורו הצטרף לחזית המולדת של בולגריה. ב-1944, לאחר ההפיכה שהפילה את הממשל המלוכני, מונה לשר המשפטים בממשלתו של קימון גאורגייב, ובשלהי 1946 מונה למספר חודשים לשר החינוך של בולגריה. ב-1945 מונה לחבר בוועד המרכזי של המפלגה הקומוניסטית וב-1949 מונה לחבר בפוליטביורו. נייצ'ב נחשב לסטליניסט והיה מקורב מאוד לוולקו צ'רבנקוב. בין 1947 - 1950 כיהן כנשיא מועצת האספה הלאומית, ובין 1950 - 1956 כיהן כשר החוץ של בולגריה. לאחר שוולקו צ'רבנקוב התפוטר מתפקיד ראש הממשלה, הודח נייצ'ב מהפוליטביורו אך נותר בתפקיד שר החוץ עד למותו. מדיה וקבצים בנושא מינצ'ו נייצ'ב בוויקישיתוף מנהיגי בולגריה, באתר zarate.eu (באנגלית). מינצ'ו נייצ'ב–תקציר ביוגרפי, באתר politburo.archives.bg (בבולגרית).
צוות פרל

צוות פרל הוא צוות ישראלי המתחרה במרוצי ראלי רייד בקטגוריית הסייד-ביי-סייד (SSV). הצוות הוקם על ידי דני פרל, המשמש כנהג, ובנו, עומר, המשמש כמנהל הקבוצה. הצוות התחרה במרוצים רבים ברחבי העולם ביניהם ראלי דקאר, ראלי מרוקו וראלי אבו דאבי. הצוות הוקם בשנת 2010 והחל להתחרות במרוצים שונים. בשנת 2015 יצא הצוות למרוץ בינלאומי ראשון והתחרה בראלי יוון. דני ולצידו הנווט איתי מולדבסקי סיימו את המרוץ במקום השלישי בקטגוריית הרייזרים (מקום 21 בדירוג הכללי). הצמד חזר להתחרות במרוץ גם בשנתיים הבאות והגיע לפודיום. בנוסף התחרו פעמיים בראלי הלאס (HELLAS), שהתקיים גם הוא ביוון וגם בו הגיעו לפודיום. בשנת 2018 התחרו דני ומולדובסקי בראלי אבו דאבי למרות שבאותם ימים איחוד האמירויות הערביות לא קיימה יחסים רשמיים עם מדינת ישראל, הצוות הוזמן על ידי מועדון המכוניות של איחוד האמירויות, שבראשו עמד מוחמד בן סוליים (בהמשך התמנה לנשיא הפדרציה הבינלאומית לרכב (FIA)). ההשתתפות הצריכה התערבות מיוחדת של משרדי ממשלה, שסייעו בקבלת האישורים לכניסה למדינה. בסופו של דבר, הצוות נכנס למדינה עם דרכון ישראלי, אך נאלץ להתחרות תחת דגל מקומי. השניים סיימו את המסלול באורך 1,300 ק"מ תחרותיים במקום ה-26. באפריל 2019 התחרו דני ועומר בראלי מרוקו, יחד עם שמונה צוותים ישראליים נוספים. בסיום המרוץ קבעו את התוצאה הטובה ביותר מבין הצוותים הישראליים: מקום 19 מתוך 54 צוותים שסיימו את המרוץ. בשנת 2021 התחרה הצוות בראלי דקר שהתקיים בערב הסעודית, מדינה נוספת שבאותו הזמן לא קיימה יחסים רשמיים עם מדינת ישראל. הצוות היה אחד משני צוותים ישראלים שהשתתפו בתחרות (לצד הצוות של אביב קדישאי). דני, יחד עם דני גוטליב בנווט, התחרו תחת דגל בלגיה. יומיים לפני סיום המרוץ התהפכו השניים לקראת סיומו של היום. כתוצאה מההתהפכות התפרקו שני גלגלים של הרכב והרכב נחת הפוך בתוך אמבטיית חול בתחתית דיונה. לאחר שהצליחו להפוך את הרכב, החליפו גלגל אחד תקין וגלגל נוסף עם תקר וכך הגיעו אל נקודת הסיום. בעקבות הענישה בתוספת זמן סיימו את המרוץ במקום הארבעים מתוך 46 צוותים בקטגוריה. משפחה מוטורית : הסיפור של משפחת פרל (צוות פרל) בספורט המוטורי, סרטון בערוץ "Omer Pearl", באתר יוטיוב (אורך: 13:57) ראלי יוון 2015 בשליטה ישראלית, ג'יפולוג, 6 ביוני 2015 יואב קווה, הישגים לצוותים הישראלים בראלי יוון, באתר הארץ, 11 ביוני 2015 וואלה! רכב‏, ראלי יוון: הצלחה לצוות "פנגו" הישראלי - מקום שני, באתר וואלה, 19 במאי 2016 הישגים מצוינים לישראלים בראלי יוון 2017, ג'יפולוג, 5 ביוני 2017 הישג ענק לרוכבים הישראליים בהאלס ראלי ביוון, נזימה-בשטח שלך, 30 במאי 2017 אודי עציון, ניצחו את המדבר, באתר ynet, 30 במרץ 2018 עומר פרל, חוויות מלב המדבר במרוץ אבו דאבי, אוטו, 23 באוגוסט 2020 רמי גלבוע / גידי פרדר‏, ראלי מרוקו: נערי העמק מול מדבריות הענק, באתר וואלה, 22 באפריל 2019 אודי עציון, בלי דגל ובהשקעה של חצי מיליון שקל: הישראלים הראשונים שהתחרו בראלי דקאר בסעודיה, באתר כלכליסט, 17 בינואר 2021 ליאן וילדאו ורועי קייס, לעיני עשרות שייח'ים ונסיכים: ישראלים התחרו בראלי דקאר שהתקיים בסעודיה, באתר כאן – תאגיד השידור הישראלי, 17 בינואר 2021
גארן בודיאן

גארן בודיאן (בוולשית: Garn Boduan) היא פסגה ומבצר גבעה מתקופת הברזל המצוי סמוך לעיירה נווין, בחצי האי ל'ין שבמחוז גוויניד', צפון-מערב ויילס. מבצר הגבעה גארן בודיאן נחשב לאחד ממבצרי הגבעה הגדולים ביותר ברחבי האיים הבריטים וכולל עדויות לכ-170 בתי אבן עגולים, על שטח של בערך 512 מטר (צפון-דרום) על כ-384 מטר (מזרח-מערב). משמעות השם היא מבנה האבן ("גארן"; Garn) של ביאן ("בודיאן"; Boduan, ביתו של ביאן), משמעות שנובעת ככל הנראה מהדמות המיתולוגית של ביאן ששכן באזור במאה ה-7 לספירה. הפסגה במרכז האתר, בגובה 279 מטר מעל לפני הים, כוללת יסודות אבן של מבנה מרכזי גדול דמוי מבצר מלבני המתוארך למאה ה-7, כאשר שאר האתר כולל יסודות אבן של כ-100 בתים עגולים המאפיינים את אופי הבנייה בתקופה התרום-רומית. אוכלוסיית האתר בשיאו מוערך לעד כ-400 תושבים, הארכאולוג לזלי אלקוק העריך בפרסום מ-1965 שהאתר שימש כמושב קבע (עיירת מבצר גבעה) משום גודל האתר וצפיפות הבתים בו, הערכה שמתנגשת עם תפיסתו המקובלת שאתרים שהוקמו על פסגות לא שימשו להתיישבות קבע. בדומה לטרר קיירי הסמוכה, גארן בודירן שוכנת בתחומי שבט הגנגני הקלטי, שייתכן וקשור לשבט קלטי בעל אותו השם באירלנד הסמוכה. מבט ממעל לפסגת הגבעה חלק מחומת האבן המקיפה את המתחם פסגת גארן בודיאן מכיוון מערב טרר קיירי - מבצר גבעה סמוך הדומה בתקופתו וצורתו. אודות האתר מתוך אתר vocalwales.medium.com. אודות המבצר באתר 'ארכיון האתרים הלאומי של ויילס'. אודות האתר ומסלולי הטיול סביבו באתר Snowdonia Classic Campers.
מיטל צביאלי

מיטל צביאלי (נולדה ב-27 ביוני 1976) היא במאית סרטי תעודה, עורכת, תסריטאית ומפיקה ישראלית. נולדה בקיבוץ חצרים וגדלה במושבה כנרת. שירתה בצה"ל ביחידת גלי צה"ל ככתבת חדשות חוץ ועורכת חדשות ולאחר שחרורה עבדה כעיתונאית במעריב ובחדשות ערוץ 2. ב-2004 החלה את לימודיה בבית הספר סם שפיגל לקולנוע ולטלוויזיה במסלול תסריטאות, וסיימה בהצטיינות ב-2006. ערכה את התחקיר לסרטו של ארי פולמן "ואלס עם באשיר" שהיה מועמד לפרס האוסקר האמריקאי לסרט הזר, וזכה בפרס גלובוס הזהב לסרט הזר לשנת 2008. עורכת התוכן ותסריטאית של הסדרה התיעודית "אדרנלין". עורכת התוכן של הסדרה התיעודית "הים הדרומי". עורכת התוכן ותסריטאית של הסדרה התיעודית "מעצבים מדינה". עורכת התוכן ותסריטאית של הסדרה התיעודית "ליגה ג". ב-2022 יצא סרטה התיעודי "המצלמה של דוקטור מוריס" שביימה, ערכה והפיקה יחד עם איתמר אלקלעי, שותפה ליצירה. הסרט מבוסס על ארכיונו הפרטי של דוקטור רג'ינלד מוריס. הסרט זכה בפרס הסרט הישראלי הטוב ביותר בפסטיבל דוקאביב ביוני 2022. מיטל נשואה לדולב מורן ואם לשניים, מתגוררת ברמת גן. המצלמה של דוקטור מוריס (סרט תיעודי, במאית עורכת, תסריטאית ומפיקה, 2022) ליגה ג' (סדרת טלוויזיה) עונה 2' (סדרה תיעודית בת חמישה פרקים, עורכת תוכן ותסריטאית, 2022) ליגה ג' (סדרת טלוויזיה) עונה 1' (סדרה תיעודית בת חמישה פרקים, עורכת תוכן, 2019) אדרנלין (סדרה תיעודית בת 24 פרקים, עורכת תוכן ובמאית, 2012) הים הדרומי (סדרה תיעודית בת 3 פרקים, עורכת תוכן, 2006) מעצבים מדינה (סדרה תיעודית בת 12 פרקים, עורכת ראשית, 2018) מדיה וקבצים בנושא מיטל צביאלי בוויקישיתוף מיטל צביאלי, ברשת החברתית פייסבוק מיטל צביאלי, במסד הנתונים הקולנועיים IMDb (באנגלית) מיטל צביאלי באתר סם שפיגל דף הסרט "המצלמה של דוקטור מוריס" באתר דוקאביב 2022 דף הסרט "המצלמה של דוקטור מוריס" באתר cineuropa נירית אנדרמן, "תגידו, את הסרטים של אבא שלנו ראיתם?", באתר הארץ, 19 ביוני 2022 איך הפכנו מעם עם חזות תרבותית לעם שיש לו גם תרבות חזותית, באתר מגזין פרוטפוליו, 27 ביוני 2018 רועי אבן, ‏"המצלמה של דוקטור מוריס" הוא הזוכה הגדול של פסטיבל דוקאביב ה-24, באתר ‏מאקו‏, 1 ביוני 2022
צבי דב אייזנר

הרב צבי דב אייזנר (ה'תרכ"ד – י"ב בשבט ה'תשט"ו; 1864~ – 4 בפברואר 1955) היה רב הונגרי שהיגר לארצות הברית. כתב תשובות רבות בכתבי עת שונים כמו וילקט יוסף והמאסף. נולד בהונגריה, בצעירותו למד אצל הרב שאול ארנפלד בסיקסא, נכד החתם סופר ואחי החת"ן סופר, ונסמך לרבנות על ידו. בי"ב בטבת ה'תרמ"ח (27 בדצמבר 1887) בהיותו כבן 23, היגר לעיר בינגהמטון שבמדינת ניו יורק שבארצות הברית עם אימו ואחיותיו, והצטרף לאביו שכבר היגר לשם קודם לכן. בשל המצב הרוחני הירוד שם, שקל לחזור להונגריה, אך לבסוף נשאר בארצות הברית. בשל חששות הנוגעים לכשרות בשר, נמנע בכל 60 שנותיו בארצות הברית מאכילת בשר בקר. לאחר נישואיו בשנת ה'תרנ"ב (1892) השתקע בסקרנטון שבפנסילבניה. אף שלא נשא בתפקיד רבני, רבני האזור הרבו לשאת ולתת איתו שאלות בהלכה, וצירפוהו כרב לבתי דין ולפולמוסים רבניים שהתעוררו במקום. במיוחד עמד בקשר טוב עם רב ואב"ד סקרנטן הרב משה ויינברגר. אחר פטירתו הוגדר בעיתון כ"אחד מגדולי תלמידי החכמים והמחברים התורניים במדינה". נשאר קשור מאוד למולדתו, הונגריה, והרבה להתכתב ולפרסם מאמרים בהלכה בכתב העת ההונגרי וילקט יוסף. פרסם גם מספר מאמרים בהמאסף. הרב אייזנר נפטר בי"ב בשבט ה'תשט"ו (1955). נשא לאשה את קיטי פרידמן ממשפחה שאף היא היגרה מהונגריה לארצות הברית. לזוג נולדו ארבעה בנים ושתי בנות, שניים מילדיהם נפטרו בחייהם. רק אחד מילדיו נשא אשה, ואף הוא נפטר ללא ילדים. כשלושים שנה לאחר פטירתו נמצאו כתבי יד שלו שהודפסו על ידי צבי גרטנר תחת השם חידושי רצד"א (ראשי התיבות של שמו). בספר יש גם חלק הנקרא צנא דספרא העוסק בתורת הנסתר. הרב צבי גרטנר (עורך), חידושי רצד"א וצנא דספרי, ירושלים תשמ"ח, מבוא (תולדות המחבר) חידושי רצד"א, באתר היברובוקס חידושי רצד"א, עמ' 4 חידושי רצד"א, עמ' 6
מאיר ביקייאם

הרב מאיר ביקייאם (בערך ת"ע 1710 - כ"ט בתמוז תקכ"ט, 3 באוגוסט 1769) היה רב ומקובל באזמיר ומחבר ספרים פורה. נולד באזמיר לרבי חליפה, בשנת ה'ת"ע (1710) בערך. למד את תורת הסוד מרבי יעקב בן רבי בנימין וולף מווילנא, מחבר ספר יאיר אור על ספר מאורות נתן לרבי מאיר הכהן פופרש ותלמידו של רבי אברהם רוויגו. רבו התגורר באזמיר זמן מה בדרכו לארץ ישראל, והרב מאיר מזכיר שמועות ממנו בספריו. רבי מאיר נחשב לבקיא ביותר בתורת הסוד, ורבי יצחק הכהן רפפורט, בהיותו באזמיר כותב עליו: טובינא בחכמי במופלא ובמכוסה... החכם השלם המקובל האלהי כמהר"ר מאיר ביקאיים נר"ו איש אשר רוח בו רוח ח"ן אשר חנן, דברי פי חכם חן אמרותיו אמרות טהורות... — הקדמה לספר מגן אבות, נדפס בתחילת ספר מאיר בת עין גם רבי חיים אבולעפיה משבח אותו ”האי צורבא מרבנן, דחיל חטאין ומתחסד עם קונו, הן לו עסק בנסתרות”. נפטר באזמיר בכ"ט בתמוז ה'תקכ"ט (1769) ועל מצבתו כתוב: החכם השלם המקובל האלהי...בעל ספר מאיר בת עין ושאר ספרים מאיר בת עין (אזמיר תקט"ו) - פירוש על עין יעקב על אגדות הש"ס נדפס מחדש בבני ברק התשס"ו גולל אור (אזמיר תצ"ו) - קבלה על ענייני גלגולים וחידושים על הרמב"ם. הספר נדפס בדפוס של יונה אשכנזי ושל רבי דוד חזן, מחבר ספר חוזה דוד מגן אבות (שאלוניקי תק"ח) - פירוש על פרקי אבות ובסופו לקוטי חדושים על הש"ס. מאורי אור (שאלוניקי תקי"ב) - דרושים על התורה. קרה מקרה (שאלוניקי התקי"ב;ליוורנו תקמ"ד) - הנהגות מוסר וסדר העבודה ביום הכפורים על תקון קרי לליל יום כפור של רבי ישראל סרוג. מאיר לארץ (שאלוניקי תק"ז) - דרושים על התורה בדרך הקבלה. בנוסף לספריו, חיבר גם תפילות, בקשות ועוד. רבי מאיר ביקייאם, ‏מאיר בת עין, עמוד 4, באתר הספרייה הממלכתית של רוסיה רבי מאיר ביקייאם, מאיר בת עין, בני ברק תשס"ו, באתר היברובוקס רבי מאיר ביקייאם, גולל אור, באתר היברובוקס רבי מאיר ביקייאם, מגן אבות, באתר היברובוקס רבי מאיר ביקייאם, מאורי אור, באתר היברובוקס רבי מאיר ביקייאם, מאיר לארץ, באתר היברובוקס רבי מאיר ביקייאם, ‏קרה מקר"ה, ליוורנו תקמ"ד, באתר הספרייה הממלכתית של רוסיה ראה מאיר בת עין, מסכת שבת, סימן א, ושם סימן ע"ז הסכמה לספר גולל אור
Favorites

Favorites הוא אלבום האוסף השלישי של הזמרת-יוצרת האמריקאית קריסטל גייל. האלבום שיצא באפריל 1980 משתרע על פני תקופתה של גייל בחברות התקליטים ליברטי רקורדס ויונייטד ארטיסטס, מה שהתגלה כשיא הקריירה שלה. הוא הגיע למקום ה-37 במצעד אלבומי הקאנטרי של בילבורד וה-149 במצעד הבילבורד 200. את Favorites הוציאו זמן קצר לאחר יציאת אלבום האוסף השני של גייל, Classic Crystal, בשנת 1979. Favorites באתר Discogs Crystal Gayle - Favorites (באנגלית), נבדק ב-2022-06-29 Crystal Gayle, Billboard (באנגלית אמריקאית) Crystal Gayle - Classic Crystal (באנגלית), נבדק ב-2022-06-29
דגל ויילס

דגל ויילס הוא הדרקון האדום (בוולשית: Y Ddraig Goch, אי דרייג קוך) אשר מתאר דרקון אדום פוסע על שדה לבן וירוק. כמו מטענים הרלדיים רבים, צורתו של הדרקון אינה מתוקננת וקיימות לו גרסאות רבות. הדגל קיבל מעמד רשמי כדגל ויילס בשנת 1959, אך הדרקון האדום עצמו מקושר לוויילס כבר מאות בשנים ולעיתים נטען כי הדגל הוא הדגל הלאומי העתיק ביותר, אף על פי שמקורותיו אבדו בנבכי ההיסטוריה והפכו למיתוס. על פי אחת הסברות, הסמל הגיע לוויילס של ימינו על ידי הרומאים כדגלם של הפרשים הרומים, אשר בעצמו הושפע כנראה מסמלי הפרתים או הדאקים. הפסים הלבנים והירוקים שעל הדגל נוספו על ידי בית טיודור, שושלת ולשית אשר החזיקה בכס אנגליה משנת 1485 ועד 1603. לבן וירוק הם צבעי הכרישה, הצמח הלאומי של ויילס. האזכורים הראשונים של הדרקון כסמל ויילס הם בהיסטוריה בריטונום אשר נכתב בשנת 830 לערך, אך הוא נחשב לדגל הקרב של המלך ארתור או מנהיג קלטי/רומי-בריטי עתיק אחר. הדרקון מוזכר עוד קודם לכן בשירה הוולשית ומקושר לקד'וולאדר אפ קדוולון(אנ') (655–682). אגדות רבות מזכירות את הדרקון הוולשי. המפורסמת ביותר משייכת אותו לנבואתו של הקוסם מירדין (מרלין) על קרב ארוך בין דרקון לבן לדרקון אדום. על פי הנבואה, הדרקון הלבן ישלוט בקרב אך יובס לבסוף בידי הדרקון האדום. ניצחון זה, יחד עם תפיסת השליטה על לואגר (Lloegr) (בריטניה) מיוחס למאב דרוגאן (בן הנבואה, אשר יגרש את האנגלו-סקסונים מבריטניה וישיב את שלטון הקלטים) - נבואה המשויכת כיום לסכסוך בין הקלטים הבריטים (אשר הפכו במרוצה הזמן לוולשים) לפולשים הסקסונים במרוצת המאות החמישית והשישית לספירה. ניתן לראות את הדגל מונף על בניין האספה הלאומית של ויילס בקארדיף ועל משרד ויילס בווייטהול, לונדון מדי יום. דגלה של ויילס הוא דגל הלאום היחיד מבין ארבע האומות המרכיבות את הממלכה המאוחדת שאינו שותף בדגל האיחוד. זאת כיוון שוויילס סופחה לממלכה אנגליה על ידי אדוארד הראשון עוד בשנת 1282 ומאז חוקי ויילס 1542–1535 (אנ') היא נחשבה חלק מממלכת אנגליה. לאחרונה הועלו הצעות שונות לכלול את סמל הדרקון האדום או את צלב דייוויד הקדוש בדגל האיחוד אך הן לא זכו להצלחה. ויילס ובהוטן הן שתי המדינות היחידות בעולם כיום שעל דגלן מופיע דרקון. בעבר, דגל שושלת צ'ינג הסינית הכיל גם הוא דרקון. בשנת 2007 ג'ורג' הארגראבס (אנ'), יוצרה של המפלגה הנוצרית של ויילס(אנ'), פתח במערכה במסגרת הבחירות לאספה הלאומית של ויילס, ואמר כי אם ייבחר לאספה, דגל הדרקון האדום יוחלף בדגל דייוויד הקדוש. הוא אמר גם כי הדרקון הוא "סמלו של השטן, המתואר בחזון יוחנן, פרק י"ב, ג'". דגל ויילס בין 1953–1807 דגל ויילס משנת 1953 עד שהוחלף על ידי הדגל הנוכחי בשנת 1959 דגלו של ליואלין הגדול, נסיך ויילס האחרון טרם כיבושה בידי אנגליה דגל דייוויד הקדוש, פטרונה של ויילס, דגלה הלא רשמי של ויילס סמל ויילס גלריית דגלי הממלכה המאוחדת גלריית דגלי ויילס Collins Gem Flags (1994). Haper Collins Publishers pp 218. ISBN 0-00-470723-0 מדיה וקבצים בנושא דגל ויילס בוויקישיתוף מאמר הדן בשאלה מדוע דגל ויילס אינו חלק מהיוניון ג'ק דגל ויילס, באתר דגלי העולם (באנגלית) דגל ויילס, באתר אנציקלופדיה בריטניקה (באנגלית) Weston, John. "The Welsh Flag and other Welsh symbols". Data Wales. אורכב מ-המקור ב-2007. נבדק ב-11 בדצמבר 2007. {{cite web}}: (עזרה) Flag of Wales (ארכיון האינטרנט, במקור באתר www.britishflags.net) וטסון, מולי (3 במאי 2007), "קבוצת נוצרים רוצה להחליף את דגל ויילס ה'מרושע'" ויילס און ליין, 1 ביולי 2008.
Hollywood, Tennessee

Hollywood, Tennessee (בעברית: הוליווד, טנסי) הוא אלבום האולפן התשיעי של הזמרת-יוצרת האמריקאית קריסטל גייל. הוא הגיע למקום החמישי במצעד אלבומי הקאנטרי של בילבורד. בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "The Woman in Me" ו-"You Never Gave Up on Me", שהגיעו למקום השלישי והחמישי במצעד שירי הקאנטרי, בהתאמה. "Livin' in These Troubled Times" הגיע למקום התשיעי. מידע על האלבום Hollywood, Tennessee באתר MusicBrainz האלבום Hollywood, Tennessee באתר Discogs Hollywood, Tennessee by Crystal Gayle (באנגלית אמריקאית), 1981-08-01, נבדק ב-2022-06-29 Crystal Gayle, Billboard (באנגלית אמריקאית)
A Woman's Heart

A Woman's Heart (בעברית: לב של אישה) הוא אלבום האוסף הרביעי של הזמרת-יוצרת האמריקאית קריסטל גייל. האלבום שיצא בנובמבר 1981 משתרע על פני תקופתה של גייל בחברת התקליטים ליברטי רקורדס, מה שהתגלה כשיא הקריירה שלה. הוא הגיע למקום ה-40 במצעד אלבומי הקאנטרי של בילבורד ולא דורג במצעד הבילבורד 200. את A Woman's Heart הוציאו זמן קצר לאחר יציאת אלבום האוסף השלישי של גייל, Favorites, בשנת 1981. A Woman's Heart כלל עשר רצועות שהוקלטו בעבר בידי קריסטל גייל. מתוך עשר הרצועות, רק שתיים הופצו כסינגלים ("This Is My Year for Mexico" ו-"One More Time") בעוד שהשאר נכללו באלבומי האולפן השונים של גייל. "Hands" ושיר הנושא הוקלטו במקור עבור אלבום הבכורה שלה, Crystal Gayle (1975). "Let's Do It Right" נכלל לראשונה באלבום האולפן השלישי שלה, Crystal (1976). "Make a Dream Come True" הייתה הרצועה השביעית באלבום האולפן הרביעי שלה, We Must Believe in Magic (1977). A Woman's Heart יצא במקור בנובמבר 1980 בהוצאת חברת התקליטים ליברטי רקורדס. האלבום הופץ על גבי תקליט וגם כקלטת שמע. A Woman's Heart הגיע בשיאו למקום ה-40 במצעד אלבומי הקאנטרי של בילבורד בשנת 1981. הוא לא הוליד אף סינגל או כל מהדורה מצליחה אחרת. A Woman's Heart באתר Discogs Crystal Gayle - A Woman's Heart (באנגלית), נבדק ב-2022-06-29 Crystal Gayle, Billboard (באנגלית אמריקאית) Crystal Gayle - Favorites (באנגלית), נבדק ב-2022-06-29 Crystal Gayle - A Woman's Heart Album Reviews, Songs & More | AllMusic (באנגלית), נבדק ב-2022-06-29 Crystal Gayle - Crystal Gayle (באנגלית), נבדק ב-2022-06-29 Crystal Gayle - Crystal (באנגלית), נבדק ב-2022-06-29 Crystal Gayle - We Must Believe In Magic (באנגלית), נבדק ב-2022-06-29
True Love (אלבום של קריסטל גייל)

True Love (בעברית: אהבת אמת) הוא אלבום האולפן העשירי של הזמרת-יוצרת האמריקאית קריסטל גייל. הוא הגיע למקום ה-14 במצעד אלבומי הקאנטרי של בילבורד. בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "'Til I Gain Control Again", "Our Love Is on the Faultline" ו-"Baby, What About You", שהגיעו למקומות הראשונים במצעד שירי הקאנטרי; האלבום היה לאחד מהיחידים שכל הסינגלים מתוכו הצליחו לעשות זאת באותה העת. מידע על האלבום True Love באתר MusicBrainz Crystal Gayle - True Love (באנגלית), נבדק ב-2022-06-29 Crystal Gayle, Billboard (באנגלית אמריקאית)
מרקוס לאונרדו

מרקוס לאונרדו סנטוס אלמיידה (בפורטוגזית: Marcos Leonardo Santos Almeida; נולד ב-2 במאי 2003), הידוע בשם מרקוס לאונרדו, הוא כדורגלן ברזילאי המשחק בעמדת החלוץ באל-הילאל ובנבחרת ברזיל עד גיל 20. מרקוס לאונרדו, יליד איטפטינגה, באהיה, עבר לטאובטה, סאו פאולו במאי 2014, והצטרף למערך הנוער של סנטוס באוגוסט 2014. ב-23 באוקטובר 2019 הוא חתם על החוזה המקצועי הראשון שלו במועדון. הוא ערך את הופעת הבכורה שלו ליגת העל הברזילאית ב-20 באוגוסט 2020, בניצחון 0–1 על רסיפה. הוא כבש את השער הראשון שלו ב-4 באוקטובר בניצחון 3–2 על גויאס. ב-5 בינואר 2024 חתם לחמש וחצי שנים בבנפיקה ליסבון. ב-14 בינואר ערך את הופעתו הבכורה בניצחון 4-1 על ריו אבה בו כבש את שערו הראשון. ב-2 בספטמבר 2024 חתם באל-הילאל הסעודית לחמש שנים. לאונרדו ייצג את ברזיל בנבחרות הנוער, וכיום משחק בנבחרת ברזיל עד גיל 20. מדיה וקבצים בנושא מרקוס לאונרדו בוויקישיתוף מרקוס לאונרדו, ברשת החברתית אינסטגרם מרקוס לאונרדו, באתר Transfermarkt מרקוס לאונרדו, באתר Soccerway מרקוס לאונרדו, באתר BDFutbol מרקוס לאונרדו, באתר WorldFootball.net מרקוס לאונרדו, באתר FootballDatabase.eu Santos assina primeiro contrato profissional com promessa da base, Lance! (ב־Brazilian Portuguese)